Αρχαία Ελληνικά Στ΄ Δημοτικού

10η Ενότητα \* Η Ιερή Φλόγα

***Περιεχόμενα ενότητας φυλλαδίου Word***

Στην ενότητά αυτή έχουμε τη χαρά και την τιμή να μας παραχωρεί συνέντευξη η Πρωθιέρεια του ναού της Ήρας, βγαλμένη από μια άλλη εποχή.

Στην 10η ενότητα, λοιπόν, βλέπουμε τα εξής:

|  |  |
| --- | --- |
|  | Σελίδες |
| Απουσία του τελετουργικού Αφής της Ολυμπιακής Φλόγας, στην Αρχαία Ολυμπία | 1-11 |
| Πλούσιο φωτογραφικό υλικό από την Τελετή Αφής της Ολυμπιακής Φλόγας του 2020 με Πρωθιέρεια την Ξανθή Γεωργίου, χορογράφο την Άρτεμη Ιγνατίου, μουσικοσυνθέτη τον Γιάννη Ψειμάδα και ενδυματολόγο την Ελένη Κυριακού.  | 1-14 |
| Επίσης, πλούσιο φωτογραφικό υλικό του αρχαιολογικού χώρου της Αρχαίας Ολυμπίας: Ηραίον ΟλυμπίαςΝαός Δίας και Ναός ΉραςΒωμός Ήρας | 1-14 |
| Προτομή Απόλλωνα | 7 |
| Κότινος  | 11 |
| Φωτογραφία χορογράφου Μαρίας Χόρς | 12 |
| Φωτογραφίας πρώτης Πρωθιέρειας Κούλας Πράτσικα | 12 |
| Φωτογραφία πρώτου Λαμπαδηδρόμου Κωνσταντίνου Κονδύλη | 13 |
| Σύμβολα τελετουργικού της Αφής της Ιερής Φλόγας | 13 |
| Φωτογραφία πρώτης γυναίκας λαμπαδηδρόμου 2020, Χρυσή Ολυμπιονίκης στην Σκοποβολή, Κατερίνα Κορακάκη | 11 |
| Ολυμπιακή Εκεχειρία (ερμηνεία)  | 3 |
| Λεξιλογικές ασκήσεις 1,2,3 και 4 από την ετυμολογία της λέξεις «εκεχειρία».  | 4-5 |
| Κάτοπτρο (πληροφορίες) | 7 |
| Επίκληση στο θεό Απόλλωνα | 7 |
| Παρουσία των τριών θεμάτων του ρηματικού τύπου ὁράω,- ῶ και παράγωγες λέξεις από τα τρία θέματα | 8 |
| Άσκηση 5: εντοπισμός επιπρόσθετων ομόρριζων λέξεων από τους μαθητές του ρήματος ὁράω,- ῶ | 9 |
| Άσκηση 6 (ομαδική): ταξινόμηση λέξεων σύμφωνα με ένα από τα τρία θέματα του ρήματος ὁράω,- ῶ | 10 |
| Άσκηση γραπτού λόγου: καταγραφή εντυπώσεων και εμπειριών ή άλλων πρόσθετων λεπτομερειών –των μαθητών, έπειτα από τη νοερή παρακολούθηση μιας Τελετής Αφής της Ολυμπιακής Φλόγας, στην Αρχαία Ολυμπία | 14-15 |

Η 10η ενότητα είναι μια ιδιαίτερη ενότητα, έντονα συναισθηματικά φορτισμένη. Κλείνει με τη φράση «**εὐ ἀγωνίζεσθαι**», προτρέποντας τα παιδιά να αγωνίζονται με έντιμο τρόπο. Καλό είναι εδώ, με αφορμή το συγκεκριμένο απόφθεγμα, να τους εξηγήσουμε πως, η φράση αυτή καταδεικνύει τη σημασία της ευγενούς άμιλλας (για τους Αρχαίους Έλληνες) και την επιδίωξη της υπεροχής με θεμιτούς –και μόνο– τρόπους. Η κατάκτηση ενός στόχου, όπως πίστευαν, θα πρέπει να πραγματοποιείται, με αγνές προθέσεις, με γνήσια συμμετοχή, ευπρέπεια, σεβασμό και ειλικρινές συναγωνισμό, όχι ανταγωνισμό.

***Οδηγίες - απαντήσεις ασκήσεων για το δάσκαλο φυλλαδίου Word***

Εδώ δίνονται οι απαντήσεις των ασκήσεων του φύλλου εργασίας των μαθητών.

**Άσκηση 1** (σελ. 4): ἐχέγγυος, ἐχέφρων/ ἐχέφρονας.

**Άσκηση 2** (σελ. 4): ῥαβδούχος, ὑπερέχω, προσέχω.

**Άσκηση 3** (σελ. 5): χειροτέχνης, χειρονόμος, χειροποίητος.

**Άσκηση 4** (σελ. 5): μονόχειρ/ μονόχειρας, αυτόχειρ/ αυτόχειρας.

**Άσκηση 5** (σελ. 9): Θέμα ενεστώτα (ορα-)

**Απλές**: οραματιστής, ορατότητα.

**Σύνθετες**: εφορία, περιφρούρηση, αόρατος, θεωρικά, θυρωρός, πανόραμα, ακριβοθώρητος, …

Θέμα μέλλοντα (οπ-)

**Απλές**: ματιάζω, οπτικός.

**Σύνθετες**: μέτωπο, διόπτρα, κάτοψη, ενδοπτικός, πρεσβύωπας, …

Θέμα αορίστου (ιδ-)

**Απλές**: ίνδαλμα, ιδεώδης.

**Σύνθετες**: εξιδανικεύω, προϊδεασμός, ιδεολογία, ιδεοπλασία, εξιδανίκευση, …

**Άσκηση 6** (σελ. 10): διόπτρα 2, οραματιστή 1, μέτωπο 2, εξιδανικεύω 3, εφορία 1, θεωρικά 1, ματιάζω 2, περιφρούρηση 1, χαρωπός 2, ιδεώδης 3 .

Ο/ η εκπαιδευτικός, έχει ακόμη τη δυνατότητα να επισκεφθεί τα ακόλουθα ηλεκτρονικά λεξικά: <http://www.greek-language.gr/greekLang/modern_greek/tools/lexica/index.html> και <https://www.lexigram.gr/> .

***Οδηγίες -απαντήσεις ασκήσεων για το δάσκαλο φυλλαδίου Power Point***

Το συγκεκριμένο Power Point, μπορεί να αξιοποιηθεί ως πληροφοριακή πηγή. Αρχικά, δίνοντας χρήσιμες πληροφορίες για τον **Ύμνο των Ολυμπιακών Αγώνων** του **Κωστή Παλαμά** και δευτερευόντως «*τροφή για σκέψη*» στους μαθητές (διαφάνεια 6) σύμφωνα με το γνωστό απόφθεγμα του «**εὐ ἀγωνίζεσθαι**».

Πιο συγκεκριμένα, στη διαφάνεια 6, παρουσιάζονται τα είδη των σύγχρονων μεταλλίων (χρυσό, αργυρό και χάλκινο) και ζητείται από τους μαθητές να σκεφτούν τα εξής:

* Αν οι σύγχρονοι αθλητές συμμετέχουν στους Αγώνες με το ίδιο **ανιδιοτελές** **πάθος** όπως τότε (των Αρχαίων Ελλήνων); και τέλος
* Αν **συναγωνίζονται** (οι σύγχρονοι αθλητές) τους άλλους συναθλητές τους με τον ίδιο **σεβασμό** και την ίδια **ευπρέπειά**, όπως άλλοτε;